
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3083 

4 Δεκεμβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθιέρωση υπερωριακής απασχόλησης για το προ¬ 
σωπικό που υπηρετεί στο Γραφείο του Γενικού 
Επιθεωρητή Δημόσιας Διοίκησης για τους μήνες 

από Νοέμβριο έως και Δεκέμβριο 2013. 1 

Χορήγηση Οικονομικής Ενισχύσεως σε Ορισμένες 
Κατηγορίες Ανέργων Ναυτικών, λόγω Εορτών 
ΧΡΙΣΤΟΥΓΕΝΝΩΝ 2013. 2 


ΑΠΟΦΑΣΕΙ Σ 

Αριθ. 26711 (1) 


Καθιέρωση υπερωριακής απασχόλησης για το προσω¬ 
πικό που υπηρετεί στο Γραφείο του Γενικού Επιθε¬ 
ωρητή Δημόσιας Διοίκησης για τους μήνες από Νο¬ 
έμβριο έως και Δεκέμβριο 2013. 

Ο ΥΠΟΥΡΓΟΣ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

Έχοντας υπόψη: 

1. Τις διατάξεις του άρθρου 20 του Ν. 4024/2011 «Συντα- 
ξιοδοτικές ρυθμίσεις, ενιαίο μισθολόγιο - βαθμολόγιο, 
εργασιακή εφεδρεία και άλλες διατάξεις εφαρμογής 
του μεσοπρόθεσμου πλαισίου δημοσιονομικής στρα¬ 
τηγικής 2012-2015» (ΦΕΚ 226/Α/27.10.2011) όπως τροπο¬ 
ποιήθηκε και ισχύει σήμερα. 

2. Τις διατάξεις του Ν. 3074/2002 (ΦΕΚ 296/Α/4.12.2002) 
«Γενικός Επιθεωρητής Δημόσιας Διοίκησης, Αναβάθμιση 
του Σώματος Επιθεωρητών - Ελεγκτών Δημόσιας Δι¬ 
οίκησης και του Συντονιστικού Οργάνου Επιθεώρησης 
και Ελέγχου και άλλες διατάξεις» όπως τροποποιήθηκε 
και συμπληρώθηκε. 

3. Το Π.Δ. 77/2005 (ΦΕΚ Α' 118/27.5.2005) «Προϋποθέ¬ 
σεις και τρόπος διενέργειας ελέγχου - Οργάνωση και 
λειτουργία του Γ ραφείου του Γ ενικού Επιθεωρητή Δη¬ 
μόσιας Διοίκησης». 

4. Την υπηρεσιακή ανάγκη, όπως το προσωπικό που 
υπηρετεί στο Γ ραφείο του Γ ενικού Επιθεωρητή Δημόσι¬ 
ας Διοίκησης να προσφέρει τις υπηρεσίες του και πέρα 
από τις ώρες υποχρεωτικής εργασίας. 


5. Την ανάγκη προετοιμασίας για την εκτέλεση του 
έργου «Υπηρεσίες για την ηλεκτρονική υποβολή, τον 
έλεγχο και επεξεργασία δηλώσεων περιουσιακής κατά¬ 
στασης - ΠόθενΈσχες» με κύριο τον Γ ενικό Επιθεωρητή 
Δημόσιας Διοίκησης και δικαιούχο την Κοινωνία της 
Πληροφορίας Α.Ε. 

6. Από την απόφαση αυτή θα προκύψουν δαπάνες οι 
οποίες θα ανέλθουν στο ποσό των 6.600,00€ περίπου, 
θα αντιμετωπιστούν από τις πιστώσεις που έχουν εγ¬ 
γράφει για το σκοπό αυτό στο Φορέα 05-660 - Γ ενικός 
Επιθεωρητής Δημόσιας Διοίκησης, για το οικονομικό 
έτος 2013 και θα βαρύνουν τον ΚΑΕ 0511. 

7. Την απόφαση ανάληψης υποχρέωσης του Γ.Ε.Δ.Δ. 
με Α.Π.24229/8.11.2013 και Α.Δ.Α.: ΒΛ1ΛΟΡΡ6-ΨΘ1/15.11.2013. 

8. Τις, επί της ανωτέρω απόφασης, και με α/α 109644/ 
15.11.2013 πράξη της Υ.Δ.Ε στο Υπουργείο Διοικητικής 
Μεταρρύθμισης και Ηλεκτρονικής Διακυβέρνησης και 
την ταυτάριθμη αντίστοιχη καταχώρηση στο τηρούμενο 
από αυτήν βιβλίο Εγκρίσεων και Εντολών Πληρωμής, 
αποφασίζουμε: 

1. Την έγκριση υπερωριακής απασχόλησης πέραν του 
κανονικού ωραρίου, από την ημερομηνία δημοσίευσης 
τής παρούσης έως 31.12.2013, για το προσωπικό που υπη¬ 
ρετεί στο Γ ραφείο του Γ ενικού Επιθεωρητή Δημόσιας 
Διοίκησης προκειμένου να αντιμετωπιστούν επείγουσες 
υπηρεσιακές ανάγκες κατά τα παραπάνω. 

2. Την κατανομή της υπερωριακής απασχόλησης, σύμ¬ 
φωνα με τις υπάρχουσες πιστώσεις ως εξής: 

α) Δεκαέξι (16) υπάλληλοι της Διεύθυνσης Γραμμα- 
τείας και της Διεύθυνσης Επεξεργασίας Δηλώσεων 
Περιουσιακής Κατάστασης, στους οποίους δεν περι¬ 
λαμβάνονται οι Προϊστάμενοι, μέχρι (20) ώρες εργασίας 
μηνιαίως για κάθε έναν. 

β) Επτά (7) Ειδικοί Επιθεωρητές μέχρι (20) ώρες ερ¬ 
γασίας μηνιαίως για κάθε έναν. 

γ) Δύο (2) Οδηγοί, μέχρι (20) ώρες εργασίας μηνιαίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Δεκεμβρίου 2013 

Ο ΥΠΟΥΡΓΟΣ 

ΚΥΡΙΑΚΟΣ ΜΗΤΣΟΤΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 5423.2/03/2013 (2) 

Χορήγηση Οικονομικής Ενισχύσεως σε Ορισμένες Κατη¬ 
γορίες Ανέργων Ναυτικών, λόγω Εορτών ΧΡΙΣΤΟΥ¬ 
ΓΕΝΝΩΝ 2013. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

1. Τις διατάξεις: 

α) του άρθρου 29 του Ν. 3450/2006 «Αναβάθμιση και 
αναδιάρθρωση της ναυτικής εκπαίδευσης και άλλες 
διατάξεις» (Α' 64), 

β) του άρθρου 90 του κώδικα Νομοθεσίας για την 
Κυβέρνηση και τα Κυβερνητικά Όργανα που κυρώθηκε 
με το άρθρο πρώτο του Π.Δ. 63/2005 (Α' 98), 

γ) της παρ. 3 του άρθρου 22 του Ν. 2362/1995 «Περί Δη¬ 
μοσίου Λογιστικού, ελέγχου των δαπανών του Κράτους 
και άλλες διατάξεις» (Α' 247) όπως τροποποιήθηκε από 
το άρθρο 22 του Ν. 3871/2010 «Δημοσιονομική Διαχείριση 
και Ευθύνη» (Α' 141), 

δ) του Π.Δ. 113/2010 «Ανάληψη υποχρεώσεων από τους 
Διατάκτες» (Α' 194), 

ε) του Π.Δ. 85/2012 (Α' 141) «Ιδρυση και μετονομασία 
Υπουργείων» όπως τροποποιήθηκε και ισχύει, 

στ) του Π.Δ. 119/2013 (Α' 153) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών». 

2. Την αριθ. 5082/19/08-10-2013 (θέμα Ιο) πρόταση του 
Διοικητικού Συμβουλίου του Οίκου Ναύτου (Δ.Σ./Ο.Ν.). 

3. Την αριθ. 2947-06.03.2013 (ΑΔΑ: ΒΕΔΦ469ΗΞΞ-70Ν) 
απόφαση Ανάληψης Υποχρέωσης του Οίκου Ναύτου 
(Ο.Ν.). 

4. Την αριθμ. 13872-22.10.2013 (ΑΔΑ ΒΛΛΘ469ΗΞΞ-Δ4Γ) 
απόφαση Ανάκλησης Πίστωσης. 

5. Το γεγονός ότι από τις διατάξεις της παρούσας 
απόφασης προκαλείται δαπάνη Ενός Εκατομμυρίου 
Πεντακοσίων είκοσι τριών χιλιάδων ευρώ (1.523.000,00) 
ευρώ περίπου, στον ΚΑΕ 0652 του προϋπολογισμού του 
Ο.Ν. (ΚΑΑΝ) οικονομικού έτους 2013. 

6. Την απόφαση με αριθμ. Υ48/9-7-2012 (ΦΕΚ 2105 Β') 
«Καθορισμός αρμοδιοτήτων του Αναπληρωτή Υπουργού 
Οικονομικών Χρήστου Στάίκούρα», αποφασίζουμε: 

1. Για τις εορτές των Χριστουγέννων 2013, παρέχεται 
έκτατη οικονομική ενίσχυση, από το Κεφάλαιο Ανεργίας 
και Ασθένειας Ναυτικών (Ν. 6002/1934, ΦΕΚ Α'37 όπως 
τροποποιήθηκε με το άρθρο 29 του Ν. 3450/2006, ΦΕΚ 
Α'64), στις κατά τις διατάξεις της επόμενης παραγρά¬ 
φου της παρούσας, κατηγορίες ανέργων ναυτικών. 

Το ύψος αυτής καθορίζεται σε: 

(α) διακόσια σαράντα (240,00) ευρώ, για τους άγαμους 
ή άγαμες ναυτικούς και 

(β) τριακόσια είκοσι πέντε (325,00) ευρώ, για τους 
έγγαμους ή έγγαμες ή τους έχοντες προστατευόμενα 
τέκνα. 

2. Την οικονομική ενίσχυση της παραγράφου 1, δικαι¬ 
ούνται να λάβουν οι ναυτικοί που πληρούν αθροιστικά 
τις εξής προϋποθέσεις: 

(α) Έχουν συνολική θαλάσσια υπηρεσία μεγαλύτερη 
από πέντε (5) χρόνια, από την οποία δώδεκα (12) μήνες 
τουλάχιστον μέσα στην τελευταία, πριν από την 25η 
Δεκεμβρίου 2013 τριετία, ή είκοσι τέσσερις (24) μήνες 
συνολική θαλάσσια υπηρεσία κατά την τελευταία, πριν 
από την 25η Δεκεμβρίου 2013, πενταετία. 


(β) Έχει μεσολαβήσει, από την τελευταία απόλυσή 
τους και μέχρι την 25η Δεκεμβρίου 2013, χρονικό διάστη¬ 
μα όχι μικρότερο από τριάντα (30) ημέρες μέχρι δεκαο¬ 
κτώ (18) μήνες (δηλαδή από 25-06-2012 έως 25-11-2013). 

(γ) Είναι εγγεγραμμένοι στους καταλόγους ανέργων 
του Γραφείου Ευρέσεως Ναυτικής Εργασίας (Γ.Ε.Ν.Ε.) 
και έχουν κάρτα ανεργίας. 

(δ) Δεν παίρνουν σύνταξη ή δώρο από την πλοιοκτή- 
τρια εταιρεία ή βοήθημα οποιοσδήποτε άλλης μορφής, 
κατά το χρόνο της καταβολής και δεν προστατεύονται 
από το Ίδρυμα Κοινωνικών Ασφαλίσεων ή άλλον δημό¬ 
σιο ασφαλιστικό φορέα. Τα επιδόματα ασθένειας και 
ανεργίας του άρθρου 19 παρ. 2 του Π.Δ. 894/1981 (Α' 226) 
και του Π.Δ. 228/1998 (Α' 176), όπως αυτό τροποποιήθη¬ 
κε από τα Π.Δ. 110/2000 (Α' 104), 281/2001 (Α' 196), δεν 
θεωρούνται βοήθημα άλλης μορφής. 

(ε) Δεν έχουν επιδοθεί σε άλλη βιοποριστική απα¬ 
σχόληση μετά την αναγραφομένη στο ναυτικό τους 
φυλλάδιο τελευταία απόλυση ή την αναγραφομένη στο 
διαβατήριό τους ημερομηνία εισόδου στη χώρα. 

Η συνδρομή των προϋποθέσεων των περιπτώσεων (α), 
(β), (γ) και (δ), ελέγχεται από το ναυτικό φυλλάδιο ή το 
διαβατήριο του δικαιούχου. 

Επικυρωμένα από τον Ο.Ν. φωτοαντίγραφα δικαιο- 
λογητικών, φυλάσσονται στον φάκελο του δικαιούχου 
ναυτικού. 

Την οικονομική ενίσχυση της παραγράφου 1, δικαιού¬ 
νται να λάβουν επίσης οι κατωτέρω κατηγορίες ανέρ¬ 
γων ναυτικών: 

ί. Ναυτικοί που δεν μπορούν να εργασθούν γιατί πά¬ 
σχουν από χρόνια νοσήματα, εφόσον έχουν πάνω από 
πέντε (5) χρόνια θαλάσσια υπηρεσία. 

ϋ. Ναυτικοί άνεργοι εγγεγραμμένοι στο Γ.Ε.Ν.Ε. που 
απολύθηκαν από τις τάξεις των Ενόπλων Δυνάμεων 
μετά την 25η Ιουνίου 2013, εφόσον έχουν τουλάχιστον 
δύο (2) χρόνια συνολική θαλάσσια υπηρεσία. 

μι. Ναυτικοί άνεργοι εγγεγραμμένοι στο Γ.Ε.Ν.Ε., που 
επιδοτήθηκαν κατά τις διατάξεις του Π.Δ. 228/1998 (Α' 
176), όπως αυτό τροποποιήθηκε και ισχύει σήμερα, για 
ένα εξάμηνο τουλάχιστον μετά την 1η Ιανουάριου 2013 
και δεν ναυτολογήθηκαν από τότε περισσότερο από 
ένα (1) μήνα. 

ίν. Ναυτικοί χανσενικοί που νοσηλεύονται σε Νοσο¬ 
κομείο Λοιμωδών Νόσων ή παραμένουν στο σπίτι τους. 

3. Γ ια τον υπολογισμό της αναφερόμενης στην παρά¬ 
γραφο 2 συνολικής θαλάσσιας υπηρεσίας, υπολογίζεται 
η υπηρεσία που έχει αποκτηθεί: 

(α) σε πλοία με Ελληνική Σημαία, 

(β) σε πλοία με ξένη Σημαία συμβεβλημένα με το 
Ναυτικό Απομαχικό Ταμείο (Ν.Α.Τ.), 

(γ) σε πλοία με ξένη Σημαία μη συμβεβλημένα με το 
Ν.Α.Τ., εφόσον έχει εξαγορασθεί σύμφωνα με τις ισχύ- 
ουσες διατάξεις. 

Το χρονικό διάστημα κατά το οποίο ο ναυτικός νο- 
σηλεύθηκε σε Κλινική ή Νοσοκομείο, με δαπάνες του 
ΕΟΠΥΥ ή του πλοιοκτήτη, υπολογίζεται ως θαλάσσια 
υπηρεσία μόνο για το σκοπό της παρούσας απόφασης. 

Δεν προσμετρείται ως χρόνος θαλάσσιας υπηρεσίας, 
η υπηρεσία που αποκτήθηκε σε παροπλισμένα πλοία 
που δεν τηρούσαν ναυτολόγιο. 

Κατά τον υπολογισμό της θαλάσσιας υπηρεσίας και 
της ανεργίας, ο μήνας υπολογίζεται σε τριάντα (30) 

ημέρες, όπως ορίζει η περίπτωση 18 του άρθρου 1 του 
Π.Δ. 894/1981 (Α' 226), ως τελευταία δε απόλυση, λογίζε¬ 
ται η ημερομηνία μέχρι την οποία ο ναυτικός δικαιούται 
να λάβει αποζημίωση ή μισθό κατά τα άρθρα 62, 66 και 
75 του Κώδικα Ιδιωτικού Ναυτικού Δικαίου (Ν. 3816/1958 
ΦΕΚ Α' 32). 

Ναυτολόγηση μέχρι τριάντα (30) ημέρες, δεν θεωρεί¬ 
ται ότι διακόπτει το απαιτούμενο διάστημα ανεργίας. 

4. Για το χαρακτηρισμό ως χρόνιου του νοσήματος 
των ναυτικών οι οποίοι αναφέρονται στην περίπτωση 
(ϊ) της παραγράφου 2, αρμόδιοι είναι: 

(α) Οι ανά Περιφέρεια Υγειονομικές Μονάδες ΕΟΠΥΥ 
(β) Οι έμμισθοι ιατροί του ΕΟΠΥΥ 
(γ) Οι ιατροί του πλησιέστερου στην κατοικία του 
δικαιούχου, Δημοσίου Νοσοκομείου ή Κέντρου Υγείας. 

5. Η οικονομική ενίσχυση της παραγράφου 1 καταβάλ¬ 
λεται εντός ανατρεπτικής προθεσμίας, από 9-12-2013 
έως και 20-12-2013 (10 εργάσιμες ημέρες) στους δικαι¬ 
ούχους, με την προσέλευσή τους στον Ο.Ν./Πειραιά ή 
στα κατά τόπους Κεντρικά Λιμεναρχεία, Λιμεναρχεία, 


Υπολιμεναρχεία και λοιπές Λιμενικές Αρχές, οι οποίες 
έχουν εξουσιοδοτηθεί για το σκοπό αυτό. 

6. Η καταβολή της οικονομικής ενίσχυσης, πλην της 
περίπτωσης ίν του εδαφίου ε της παραγράφου 2, κα- 
ταχωρείται από την Αρχή που την καταβάλλει με ειδική 
πράξη στο φυλλάδιο του ναυτικού και ο δικαιούχος 
υπογράφει σχετική απόδειξη. 

Αν ο δικαιούχος δεν γνωρίζει να υπογράφει, η καταβο¬ 
λή γίνεται μπροστά σε δύο μάρτυρες, που υπογράφουν 
την απόδειξη, αντί του δικαιούχου. 

Η παρούσα ισχύει από την ημερομηνία δημοσίευσής 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 2 Δεκεμβρίου 2013 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ 

ΟΙΚΟΝΟΜΙΚΩΝ ΝΑΥΤΙΛΙΑΣ ΚΑΙ ΑΙΓΑΙΟΥ 

ΧΡΗΣΤΟΣ ΣΤΑΪΚΟΥΡΑΣ ΜΙΛΤΙΑΔΗΣ ΒΑΡΒΙΤΣΙΩΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡνΡ/ΟΡ; 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τσιτι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ήίίρ://νννννν.βί.9Γ - ε-παϊΙ: ννθόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 20308304 1 2 1 30004* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































